Două corturi pentru strângerea de semnături electorale amplasate de USR și de europarlamentarul Vlad Gheorghe, amplasate în Piața Gării și Piața Mărăști din Cluj-Napoca sunt folosite de florărese, care le-au luat în stăpânire ca loc de adăpost contra ploii.
Văzând că nu se desfășoară nicio activitate politică, florăresele s-au adăpostit în corturi și vând marfă fără să le mai pese de vânt și ploaie.
"Apăi nu știu io ce îs. Bine că le-o pus. Erau goale și ne vindem și noi florile, nu ne plouă" , spune una dintre florărese.